**Kamjanka** (ukr. Кам'янка) on kaupunki Tšerkasyn alueen Tšerkasyn piirissä Ukrainan keskivaiheilla, Dneprin vesistöön kuuluvan Tjasmynjoen (Тясмин) varrella, 62 kilometriä aluekeskus Tšerkasystä etelään. Kaupungissa on rautatie- ja linja-autoasemat.

Tammikuun keskilämpötila on -5,7 ja heinäkuun +20,3 celsiusastetta. Keskimääräinen vuosisademäärä 488 millimetriä.

Ensimmäinen kirjallinen maininta paikkakunnasta on vuodelta 1649. Kaupungin aseman Kamjanka sai vuonna 1756. Puolan toisessa jaossa (1793) kaupunki siirtyi osaksi Venäjän keisarikuntaa. Vuosina 1820–1825 kaupunki oli eräs muutosta ajaneiden dekabristien keskuksista. Venäjän keisarikunnan aikana kaupungissa asuivat tai vierailivat toistuvasti muun muassa Aleksandr Puškin (1820–1822), ja Pjotr Tšaikovski, joka vieraili kaupungissa miltei vuosittain (vuodesta 1865 vuoteen 1893) siskonsa Oleksandran luona, joka oli L. Davydovin vaimo. Tšaikovski työskenteli useiden keskeisten sävellystöittensä parissa asuessaan Kamjankassa ja Verbivkassa (12 km Kamjankasta). Näiden teoisten joukkoon kuuluivat muun muassa Sinfonia nro 2 c-molli (*Vähävenäläinen*, Op. 17, 1872), baletti Joutsenlampi (Op. 20, 1876), Vuodenajat pianolle (Op. 37a, 1876), ooppera Jevgeni Onegin (Op. 24, 1878), ooppera Orleansin neitsyt (1878–1879), Pianokonsertto nro 2 G-duuri (Op. 44, 1880), baletti Prinsessa Ruusunen (Op. 66, 1889), ooppera Patarouva (Op. 68, 1890), ooppera Mazepa (1881–1883). Täällä hän myös keräsi ja opiskeli ukrainalaisia lauluja ja teemoja, joita hän käytti useissa sävellyksissään. Kaupungissa on museo, joka on omistettu näiden kahden venäläisen sekä dekabristien muistolle. Vuonna 1876 rautatie valmistui kaupunkiin. Asukasluku kohosi 1800-luvun jälkipuolella: asukkaita oli 4 319 (vuonna 1862) ja 8 808 (vuonna 1897). Ukrainassa paikkakunta sai kaupungin aseman vuonna 1956.

Kaupunki liitettiin kesän 2020 aluehallinnollisessa uudistuksessa osaksi Tšerkasyn piiriä. Tätä ennen Kamjanka oli Kamjankan piirin keskus. Ukrainan tilastokeskus arvioi kaupungin väkiluvuksi 10 945 asukasta (2022). Aiemmin, vuonna 1959 väliluku oli noin 11 600, vuonna 1979 noin 16 000 ja vuonna 1990 noin 17 000. Vuoden 2001 väestönlaskennassa asukkaita oli 15 109; etnisesti asukkaat olivat enimmäkseen ukrainalaisia.

Kaupungissa tuotetaan teollisesti muun muassa vodkaa, sokeria, elintarvikkeita ja siellä rakennetaan koneita.

* Kamjankan rautatieasema.Kamjankan rautatieasema.
* Davydovin kartanon "Vihreä talo".Davydovin kartanon "Vihreä talo".
* Davydovin kartanon vesimylly.Davydovin kartanon vesimylly.
* Pokrovan kirkko.Pokrovan kirkko.
* Tjasmynin kanjonia Kamjankan lähistöllä.Tjasmynin kanjonia Kamjankan lähistöllä.
* Dekabristien muistomerkki.Dekabristien muistomerkki.
* Pjotr Tšaikovskin patsas.Pjotr Tšaikovskin patsas.

Lähteet
-------

1. 1 2 3 4 5 6 7 8 9 10  L. O. Bondarenko: Kamjanka (Кам'янка) *Entsyklopedija Sutšasnoji Ukrajiny - Encyclopedia of Modern Ukraine*.  2012. Viitattu 29.5.2023. (ukrainaksi)
2. 1 2 3 4 5 6 7 8  Kamjanka (Кам'янка) *Heohrafitšna entsyklopedija Ukrajiny eli Ukrainan maantieteen tietosanakirja, osa 2, s. 96-97*.  1990. Viitattu 29.5.2023. (ukrainaksi)
3. 1 2 3  Ruslana Viktorivna Mankovska: Kamjanka (Кам'янка) *Entsyklopedija istorija Ukrajiny (Ukrainan historian tietosanakirja), osa 4: Ка-Ком; history.org.ua*.  2007. Viitattu 29.5.2023. (ukrainaksi)
4. ↑  *Falk: Russia–Ukraine–Belarus (Falk: Länderkarte Russland–Ukraine–Belarus)* 1:2 000 000 & 1:10 000 000. 73751 Ostfildem: Falk Verlag, Falk.de, 2007 (?).  ISBN 3-8279-1864-2.  (englanniksi, saksaksi)
5. ↑  Je. L. Makarevitš (redaktor): *Atlas avtomobilnyh dorog. Zapadnaja Jevropa. Strany Baltii, Rossija, Belarus, Ukraina, Moldova* 1:700 000. Minsk, Valko-Venäjä: Izdatelstvo Jansejan, 2005.  ISBN 985-6501-12-1.  (venäjäksi)
6. ↑  Novi raiony: karty + sklad  17.7.2020. minregion.gov.ua.  Arkistoitu 25.2.2022. Viitattu 29.5.2023. (ukrainaksi)
7. 1 2  Marija Timoninoji & Olena Vyšnevska (editors): Tšyselnist najavnoho naselennja Ukrajiny na 1 sitšnja 2022 - Number of Present Population of Ukraine, as of January 1, 2022 (pdf) (Ukrainan paikkakuntien viralliset väkilukuarviot 1.1.2022)  2022. Kiova:  Deržavna služba statystyky Ukrajiny, Devstat Ukrajiny / Statistics Ukraine (Ukrainan tilastokeskus), ukrcensus.gov.ua.  Arkistoitu 6.10.2022. Viitattu 29.5.2023. (ukrainaksi), (englanniksi)

Aiheesta muualla
----------------

* Kuvia tai muita tiedostoja aiheesta **Kamjanka** Wikimedia Commonsissa

* Кам’янська територіальна громада (Черкаська область - Черкаський район) (ukrainaksi) (gov.ua)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: uk:Кам'янка (Черкаська область)